Dzjui Veņdzjuņa

Dzjui Veņdzjuņa (, ; dzimusi  Šanhajā) ir Ķīnas starptautiskā lielmeistare šahā (2009). 17. Pasaules čempione šahā (no 18.05.2018).

 Biogrāfija 
Pirmos panākumus starptautiskajos šaha turnīros guvusi 2004. gadā, kad Beirūtā izcīnījusi bronzas medaļu Āzijas sieviešu šaha čempionātā. 2006. gadā Jekaterinburgā piedalījusies Pasaules čempionātā šahā sievietēm pēc izslēgšanas sistēmas, kurā 3. kārtā piekāpusies bijušajai Pasaules šaha čempionei Maijai Čiburdanidzei.2006 FIDE Knockout Matches 2008. gadā Naļčikā atkārtoti piedalījusies Pasaules sieviešu šaha čempionātā pēc izslēgšanas sistēmas, bet šoreiz 2. kārtā piekāpusies citai bijušajai Pasaules šaha čempionei Antoanetai Stefanovai.2008 FIDE Knockout Matches 2010. gadā uzvarējusi Ķīnas sieviešu šaha čempionātā.Wang Hao and Ju Wenjun Chinese Champions Tajā pašā gadā vēlreiz piedalījusies Pasaules sieviešu šaha čempionātā pēc izslēgšanas sistēmas, taču šoreiz 4. kārtā zaudējusi Humpi Koneru. 2013. gadā Universiādē Kazaņā izcīnījusi zelta medaļu komandu vērtējumā un sudraba medaļu individuālajā vērtējumā. 2014. gadā Dzjansu otro reizi uzvarējusi Ķīnas sieviešu šaha čempionātā, kā arī kopā ar Hou Jifaņu dalījusi pirmo vietu FIDE sieviešu šaha Grand Prix sērijas turnīrā Apvienotajos Arābu Emirātos.FIDE Women’s Grand Prix in Sharjah — Ju Wenjun and Hou Yifan share first place 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Nensiju Leinu, 2. kārtā uzvarējusi Džu Čeņu, 3. kārtā uzvarējusi Olgu Girju, bet ceturtdaļfinālā zaudējusi Taņai Džunji.

Sekmīgi pārstāvējusi Ķīnas komandu lielākajos komandu šaha turnīros:
 Pasaules šaha olimpiādēs piedalījusies 5 reizes (2008—2016). Komandu vērtējumā izcīnījusi 2 zelta (2016, 2018) un 3 sudraba (2010, 2012, 2014) medaļas. Individuālajā vērtējumā izcīnījusi zelta (2018), 2 sudraba (2010, 2016) un bronzas (2014) medaļas;OlimpBase :: Women's Chess Olympiads :: Ju Wenjun
 Āzijas komandu šaha čempionātos piedalījusies 3 reizes (2009—2015). Visas reizes komandu vērtējumā izcīnījusi zelta medaļas. Individuālajā vērtējumā izcīnījusi 2 zelta (2012, 2016) un sudraba (2014) medaļas;OlimpBase :: Women's Asian Team Chess Championship :: Ju Wenjun
 Pasaules komandu šaha čempionātos piedalījusies 5 reizes (2009—2017). Komandu vērtējumā izcīnījusi 2 zelta (2009, 2011), 2 sudraba (2013, 2017) un bronzas (2015) medaļas. Individuālajā vērtējumā izcīnījusi 3 zelta (2011, 2013 — divas) un bronzas (2009) medaļas.OlimpBase :: World Women's Team Chess Championship :: Ju Wenjun

Par panākumiem turnīros FIDE 2009. gadā Dzjui Veņdzjuņai piešķīra starptautiskās lielmeistares (WGM), bet 2014. gadā — starptautiskā lielmeistara (GM) nosaukumu.

2016. gada decembrī Hantimansijskā nodrošinājusi uzvaru FIDE Grand Prix turnīru sērijā un tiesības piedalīties 2018. gada mačā par Pasaules čempiones šahā nosaukumu ar 2017. gada Pasaules sieviešu šaha čempionāta pēc izslēgšanas sistēmas uzvarētāju.Ju Wenjun wins Grand Prix series 2018. gada maijā Šanhajā un Čuncjinā mačā par Pasaules čempiones šahā nosaukumu ar 5½:4½ uzvarējusi savu tautieti Taņu Džunji.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Ketrīnu Hardegenu, 2. kārtā uzvarējusi Irinu Krušu, 3. kārtā uzvarējusi Džai Mo, ceturtdaļfinālā uzvarējusi Gulruhbegimu Tohirdžonovu, pusfinālā uzvarējusi Aleksandru Kosteņuku, bet finālā ar 5:3 uzvarējusi Katerinu Lagno.Women’s World Championship 2018 Kļuvusi tikai par otro pasaules čempioni šahā, kurai izdevies nosargāt savu titulu Pasaules šaha čempionātos sievietēm pēc izslēgšanas sistēmas pēc savas tautietes Sje Dzjuņas 2000. gada Pasaules čempionātā šahā sievietēm.

2018. gada decembrī Sanktpēterburgā uzvarējusi Pasaules čempionātā sievietēm ātrajā šahā.FIDE World Rapid Champions: Dubov and Ju | ChessBase 2019. gada septembrī Skolkovā (Maskavas apgabals) dalījusi 2.—3. vietu FIDE sieviešu Grand Prix izcīņas posmā.

2020. gada janvārī Šanhajā un Vladivostokā mačā par Pasaules šaha čempiones titulu uzvarējusi Aleksandru Gorjačkinu ar 8½:7½ un saglabājusi čempiones titulu.

2020. gada februārī Sentluisā izcīnījusi 2. vietu starptautiskajā sieviešu šaha turnīrā Cairns Cup.Cairns Cup (2020) 2020. gada martā Lozannā dalījusi 9.-10. vietu FIDE sieviešu Grand Prix izcīņas posmā.ChessPro. Women’s Grand Prix. Лозанна, Швейцария 2020. Все о турнире

2021. gada maijā ierindojusies 9. vietā Ķīnas vīriešu šaha čempionātā.2021 China chess championship (Men)

2023. gada jūlijā Šanhajā un Čuncjinā mačā par Pasaules šaha čempiones nosaukumu ar 6½:5½ (+2, = 9, -1) uzvarējusi pretendenti Lei Tindzje un aizstāvējusi savu titulu.FIDE Women's World Championship (2023)

2023. gada augustā Baku piedalījusies FIDE Pasaules kausa izcīņā sievietēm, kurā 4. kārtā piekāpusies Elizabetei Pēcai.Women's Chess World Cup 2023

2024. gada decembrī Ņujorkā izcīnījusi sudraba medaļu Pasaules ātrā šaha čempionātā sievietēm.FIDE Women’s World Rapid Championships 2024 2024. gada decembrī Ņujorkā uzvarējusi Pasaules šaha ātrspēles čempionātā sievietēm.FIDE Women’s World Blitz Championships 2024 - Knockout

2025. gada aprīlī Šanhajā un Čuncjinā mačā par Pasaules šaha čempiones nosaukumu ar 6½:2½ (+5, =3, -1) uzvarējusi pretendenti Taņu Džunji un aizstāvējusi savu titulu.GM Ju Wenjun has beaten GM Tan Zhongyi 6.5-2.5 to win the 2025 FIDE Women

 Atsauces 

 Ārējās saites 

Kategorija:1991. gadā dzimušie
Kategorija:Šanhajā dzimušie
Kategorija:Ķīnas šahisti
Kategorija:Pasaules čempiones šahā